Таццяна Іванаўна Сцёпіна

Таццяна Іванаўна Сцёпіна (у дзявоцтве Варганава; , Мінск — , Мінск) — беларускі мастацтвазнаўца, музейны работнік. Адна з заснавальніц і першая дырэктарка (1979—2005) Музея беларускага народнага мастацтва ў Раўбічах. Жонка філосафа, акадэміка Вячаслава Сцёпіна.

 Біяграфія 
Нарадзілася ў Мінску ў сям’і чыгуначніка Івана Дзмітрыевіча Варганава, які загінуў на фронце пад Растовам у 1943 годзе, і Веры Іванаўны Зялькевіч, рабочай вагонарамонтнага завода. У 1953 годзе скончыла чыгуначную школу № 20 у Мінску.

У 1958 годзе скончыла гістарычны факультэт Беларускага дзяржаўнага ўніверсітэта.

З лістапада 1958 года працавала ў Дзяржаўным мастацкім музеі БССР. Пачынала як экскурсавод аддзела навуковай прапаганды мастацтва. З 1961 года працавала ў новаствораным аддзеле прыкладнога мастацтва, спецыялізавалася на вывучэнні беларускага народнага мастацтва. Брала ўдзел у шматлікіх этнаграфічных экспедыцыях па Беларусі, падчас якіх былі сабраны ўнікальныя калекцыі народнага адзення, ткацтва, керамікі і разьбы па дрэве.

З’яўлялася адной з аўтараў канцэпцыі і стваральніц экспазіцыі філіяла мастацкага музея — Музея беларускага народнага мастацтва ў Раўбічах, які размясціўся ў будынку былога касцёла. З моманту адкрыцця музея ў 1979 годзе і да 2005 года з’яўлялася яго нязменнай загадчыцай. З-за хваробы яна ўжо не магла ў любое надвор’е паднімацца на гару, дзе знаходзіўся музей.

Памерла 15 жніўня 2022 года. Пахавана на Козыраўскіх могілках у Мінску побач з маці.

 Навуковая дзейнасць 
Аўтар і ўкладальнік шэрагу каталогаў выставак, навуковых артыкулаў па праблемах беларускага народнага мастацтва.

 Узнагароды 
 Медаль Францыска Скарыны (1999) — за шматгадовую плённую працу, значны асабісты ўклад у развіццё і прапаганду беларускага выяўленчага мастацтваУказ Прэзідэнта Рэспублікі Беларусь ад 10 лістапада 1999 г. № 658.

 Выбраныя публікацыі 
 Веснавая выстаўка твораў мастакоў : жывапіс, скульптура, графіка : каталог / склад.: А. А. Баравік, З. Г. Казлова, Т. І. Сцёпіна. — Мінск : [б. в.], друк, 1961. — 32 c.
 Рэспублiканская мастацкая выстаўка, прысвечаная XXII з’езду КПСС i XXV з’езду КП Беларусi : жывапіс, скульптура, графіка, работы мастакоў тэатра і кіно, прыкладное мастацтва : каталог / склад.: В. А. Баравік, Т. І. Сцёпіна, В. М. Чуркіна. — Мінск : [б. ст.], 1962. — 39 с.
 Мой горад : Мастацкая выстава, прысвечаная 900-годдзю Мінска : жывапiс, графiка, скульптура, прыкладное мастацтва / склад.: Э. I. Вецер, Т. I. Сцепiна ; М-ва культуры БССР, Саюз мастакоў БССР, Дзяржаўны мастацкi музей БССР. — Мн., 1967 — 16 с.
 Беларускае выяўленчае і прыкладное мастацтва : каталог выставы / склад.: П. М. Герасімовіч, Т. І. Сцёпіна ; Міністэрства культуры БССР ; Саюз мастакоў БССР. — Мінск : Полымя, 1968. — 30 с.
 Мастакi Беларусi XXIV з’езду КПСС i XXVII з’езду КПБ : каталог / склад.: П. М. Герасімовіч, С. І. Кітаніна, Т. І. Сцёпіна [і інш.]. — Мінск : [б. в.], 1971. — 31с.
 Трэцяя рэспубліканская выстаўка твораў маладых мастакоў : каталог / склад.: П. М. Герасімовіч, С. І. Кітаніна, Т. І. Сцёпіна [і інш.]. — Мінск : Полымя, 1973. — 19 с.
 Беларускія народныя тканіны ў зборы Дзяржаўнага мастацкага музея БССР : каталог / аўтар артык. І. М. Паньшына; склад. Т. І. Сцёпіна ; Дзяржаўны мастацкі музей БССР. — Мінск : Беларусь, 1979. — 254 с.
 Майстры культуры — за мір : рэспубліканская мастацкая выстава (6-3 лістапада 1986 г.) : каталог /, 1987. — 31 с склад.: В. У. Вайцэхоўская, Л. Ф. Вараб’ёва, Т. І. Сцёпіна [і інш.]. — Мінск : Беларусь.
 Сцёпіна, Т. І. Народнае адзенне Маларыты і Моталя / Т. І. Сцёпіна // Допісы Дзяржаўнага мастацкага музея БССР. — Мінск : Навука і тэхніка, 1994. — Вып. 1. — С. 161—172.

 Крыніцы 

 Спасылкі 


Катэгорыя:Нарадзіліся 12 красавіка
Катэгорыя:Нарадзіліся ў 1935 годзе
Катэгорыя:Нарадзіліся ў Мінску
Катэгорыя:Памерлі 15 жніўня
Катэгорыя:Памерлі ў 2022 годзе
Катэгорыя:Памерлі ў Мінску
Катэгорыя:Пахаваныя на Козыраўскіх могілках
Катэгорыя:Мастацтвазнаўцы Беларусі
Катэгорыя:Музейшчыкі Беларусі
Катэгорыя:Выпускнікі гістарычнага факультэта БДУ
Катэгорыя:Узнагароджаныя медалём Францыска Скарыны